આ વિશે સાયનનાં રેલવે-પ્રવાસી સુનીતા ગજ્જરે મિડ-ડે LOCALને કહ્યું હતું કે ‘છેલ્લા ઘણા સમયથી રેલવે ફૂટઓવર બ્રિજ પર ઇન્ડિકેટર નથી એને કારણે કઈ ટ્રેન કેટલા વાગ્યે આવશે એની જાણ થતી નથી અને એ માટે ઠેઠ પ્લૅટફૉર્મ પર જવું પડે છે. ઘણી વાર મેગા બ્લૉક અથવા જમ્બો બ્લૉક હોય ત્યારે તો પ્રવાસીઓને અતિશય મુશ્કેલી પડે છે. એક નહીં પરંતુ બે બ્રિજમાંથી એકેય બ્રિજ પર ઇન્ડિકેટર નથી તેમ જ ટિકિટ-વિન્ડો પર એકેય ઇન્ડિકેટર ન હોવાથી રેલવે-પ્લૅટફૉર્મ પર ઊતર્યા સિવાય કોઈ વિકલ્પ રહેતો નથી.’